Tine Sundtoft

Kristine «Tine» Sundtoft (født 19. april 1967 i Lillesand) er en norsk politiker (H). Hun var klima- og miljøminister i regjeringen Solberg fra 16. oktober 2013 til 16. desember 2015.

Karriere 
Sundtoft studerte til siviløkonom ved Bedriftsøkonomisk Institutt 1986–1990, men mangler to av de nødvendige 80 vekttall, og pleier ikke å titulere seg som siviløkonom. Hun var næringspolitisk rådgiver for Høyres stortingsgruppe 1995–1996, regiondirektør i NHO på Agder 1996–2005 og fylkesrådmann i Vest-Agder fylkeskommune 2005–2013.

Hun var medlem av Lillesand kommunestyre 1988–1991, 2. vararepresentant til Stortinget fra Aust-Agder 1989–1993 og generalsekretær i Unge Høyre 1990–1992. I årene 1992–1995 var hun innvalgt i Aust-Agder fylkesting, der hun var gruppeleder for Høyre, medlem av fylkesutvalget og leder i fylkesskolestyret og hovedutvalget for samferdsel. På denne tiden stod lederstriden i Aust-Agder Høyre mellom Sundtoft og hennes far, Kristian Sundtoft. Hun ønsket en større ideologisk bevissthet enn faren, og tapte kampen om ledervervet i 1993.

Fra 1. mai 2019 til 14. oktober 2021 var Sundtoft medlem av Karantenenemnda. Fra 2020 er Sundtoft Agder fylkeskommunes første fylkesrådmann.

Hun er gift og har to barn.

Utmerkelser 
 Agderrådets likestillingspris 2009.

Referanser

Eksterne lenker 
 
 
 

Norske miljøvernministre
Høyre-statsråder
Statsråder i Regjeringen Solberg
Høyre-politikere i Aust-Agder
Lokalpolitikere i Lillesand
Vararepresentanter til Stortinget
Unge Høyres ledelse
Rådmenn
Norske foreningspersoner
Norske siviløkonomer fra BI
Personer fra Lillesand kommune